EL    EL  
 ΕΥΡΩΠΑΪΚΗ  
ΕΠΙΤΡΟΠΗ  
Βρυξέλλες , 29.10.2014  
COM(2014) 663 final 
  
ΕΚΘΕΣΗ  ΤΗΣ  ΕΠΙΤΡΟΠΗΣ  ΠΡΟΣ  ΤΟ ΕΥΡΩΠΑΪΚΟ  ΚΟΙΝΟΒΟΥΛΙΟ  ΚΑΙ  ΤΟ 
ΣΥΜΒΟΥΛΙΟ  
για την συμπλήρωση  από το Περού  των σχετικών  κριτηρίων  ενόψει  της 
διαπραγμάτευσης  συμφωνίας  για την κατάργηση  των θεωρήσεων  μεταξύ  της 
Ευρωπαϊκής  Ένωσης  και του Περού  
{SWD(2014) 328 final}  
 
2 
 1. ΕΙΣΑΓΩΓΗ  ΚΑΙ  ΙΣΤΟΡΙΚΟ  
Ο κανονισμός  αριθ. 509/2014 του Ευρωπαϊκού  Κοινοβουλίου  και του Συμβουλίου1, (εφεξής  
ο «τροποποιητικός  κανονισμός ») τροποποίησε  τον κανονισμό  αριθ. 539/2001 του 
Συμβουλίου2 και ιδίως  τα παραρτήματά  του που περιέχουν  τους καταλόγους  των τρίτων  
χωρών  οι υπήκοοι  των οποίων  υπόκεινται  στην  υποχρέωση  θεώρησης  για τη διέλευση  των 
εξωτερικών  συνόρων  και των τρίτων  χωρών  οι υπήκοοι  των οποίων  απαλλάσσονται  από την 
υποχρέωση  αυτή . Δεκαεννέα  χώρες  μεταφέρθηκαν  από το παράρτημα  Ι (υποχρέωση  
θεώρησης ) στο παράρτημα  ΙΙ (απαλλαγή  από την υποχρέωση  θεώρησης ), συγκεκριμένα  οι 
εξής: Άγιος  Βικέντιος  και Γρεναδίνες  Νήσοι , Ανατολικό  Τιμόρ , Βανουάτου , Γρενάδα , 
Δομίνικα , Ηνωμένα  Αραβικά  Εμιράτα , Κιριμπάτι , Κολομβία , Μικρονησία , Ναούρου , Νήσοι  
Μάρσαλ , Νήσοι  Σολομώντος , Παλάου , Περού , Σαμόα , Σάντα  Λουσία , Τόνγκα , Τουβαλού , 
και Τρινιδάδ  και Τομπάγκο . Ο τροποποιητικός  κανονισμός  προσδιόρισε  περαιτέρω  ότι η 
απαλλαγή  από την υποχρέωση  θεώρησης  υπηκόων  αυτών  των 19 χωρών  πρέπει  να 
εφαρμόζεται  μόνο  από την ημερομηνία  έναρξης  ισχύος  συμφωνίας  περί απαλλαγής  από την 
υποχρέωση  θεώρησης  που θα συνάψει  κάθε  μία από τις χώρες  αυτές  με την Ευρωπαϊκή  
Ένωση .  
Στην  αιτιολογική  σκέψη  5 του τροποποιητικού  κανονισμού  αναφέρεται  ότι πριν από την 
έναρξη  διαπραγματεύσεων  για τη σύναψη  διμερών  συμφωνιών  με την Κολομβία  και το 
Περού  σχετικά  με την απαλλαγή  από την υποχρέωση  θεώρησης , η Επιτροπή  θα πρέπει  να 
αξιολογήσει  περαιτέρω  την κατάσταση  των δύο αυτών  χωρών  όσον  αφορά  τα κριτήρια  που 
καθορίζονται  στον  τροποποιητικό  κανονισμό . Πράγματι , ο τροποποιητικός  κανονισμός  
επισημοποίησε  (μεταφέροντάς  τα από την αιτιολογική  σκέψη  σε νέο άρθρο ) και διεύρυνε  τον 
παραδοσιακό  κατάλογο  κριτηρίων  που λαμβάνονταν  υπόψη  έως τώρα . Ο μη εξαντλητικός  
κατάλογος  των κριτηρίων  που εφεξής  καθορίζουν , βάσει  αξιολόγησης  κατά  περίπτωση , τις 
τρίτες  χώρες  οι υπήκοοι  των οποίων  υπόκεινται  στην  υποχρέωση  θεώρησης  ή απαλλάσσονται  
από την υποχρέωση  αυτή , παρατίθεται  στο άρθρο  1 παράγραφος  1 του τροποποιητικού  
κανονισμού : «την παράνομη  μετανάστευση , τη δημόσια  τάξη και ασφάλεια , τα οικονομικά  
οφέλη , ιδίως  όσον  αφορά  τον τουρισμό  και το εξωτερικό  εμπόριο , και τις εξωτερικές  σχέσεις  
της Ένωσης  με τις οικείες  τρίτες  χώρες  συμπεριλαμβανομένων , ειδικότερα , ζητημάτων  που 
άπτονται  των ανθρωπίνων  δικαιωμάτων  και των θεμελιωδών  ελευθεριών , καθώς  και τις 
επιπτώσεις  σε θέματα  περιφερειακής  συνοχής  και αμοιβαιότητας ». 
Με την παρούσα  έκθεση  και μια χωριστή  έκθεση  που εγκρίθηκε  παράλληλα  και καλύπτει  την 
Κολομβία , η Επιτροπή  εκπληρώνει  την προαναφερθείσα  υποχρέωση . Και οι δύο εκθέσεις  
συνοδεύονται  από έγγραφα  εργασιών  των υπηρεσιών  της Επιτροπής  στα οποία  
παρουσιάζονται  τα αναλυτικά  στοιχεία  στα οποία  στηρίζονται  τα συμπεράσματά  τους και 
περιλαμβάνουν  πληροφορίες  σχετικά  με τις πηγές  δεδομένων  και τη μεθοδολογία  που 
χρησιμοποιήθηκε  για τη διεξαγωγή  της αξιολόγησης . 
Κατά  την προετοιμασία  της αξιολόγησης , η Επιτροπή  ζήτησε  και έλαβε  τη συμβολή  τριών  
υπηρεσιών  της ΕΕ: της EASO, της Ευρωπόλ  και του Frontex. Η αντιπροσωπεία  της ΕΕ στο 
Περού  παρείχε  συνοπτική  έκθεση  για τις σχέσεις  μεταξύ  της ΕΕ και του Περού . Η Ισπανία , 
ως το κράτος  μέλος  που παραδοσιακά  πλήττεται  περισσότερο  από τη μετανάστευση  από το 
                                                            
1 ΕΕ L 149 της 20.05.2014, σ. 67. 
2 ΕΕ L 81 της 21.03.2001, σ. 1. 
 
3 
 Περού , παρείχε  πρόσθετες  πληροφορίες . Οι περουβιανές  αρχές  έδειξαν  έντονη  προθυμία  να 
συνεργαστούν  με την Επιτροπή  κατά  την προετοιμασία  της αξιολόγησης . 
 
2. ΑΞΙΟΛΟΓΗΣΗ  ΤΩΝ  ΚΡΙΤΗΡΙΩΝ  
Η παρούσα  έκθεση  αντανακλά  ευρέως  τα κριτήρια  που απαριθμούνται  στο άρθρο  1 
παράγραφος  1 του τροποποιητικού  κανονισμού · αξιολογεί  επίσης  τα πιθανά  σενάρια  
κινδύνου  που απορρέουν  από την ελευθέρωση  των θεωρήσεων , πριν την παρουσίαση  των 
συμπερασμάτων .  
2.1. Μετανάστευση  και κινητικότητα  
Θεωρήσεις  Σένγκεν  
Από την ανάλυση  των στατιστικών  για τις θεωρήσεις  Σένγκεν  για τις οποίες  υποβλήθηκε  
αίτηση  και οι οποίες  εκδόθηκαν  στο Περού  κατά  τα τελευταία  έτη προκύπτουν  οι εξής 
παρατηρήσεις : 
• Ολοένα  και περισσότεροι  Περουβιανοί  είναι  διατεθειμένοι  να ταξιδέψουν  στον  χώρο  
Σένγκεν  για τουριστικούς  ή επιχειρηματικούς  σκοπούς  ή άλλον  τύπο  βραχείας  διαμονής . 
Ο αριθμός  θεωρήσεων  Σένγκεν  που χορηγήθηκαν  στο Περού  αυξήθηκε  κατά  21% μέσα  
στα τελευταία  τέσσερα  έτη. Ενώ το 2010 είχαν  χορηγηθεί  39 914 θεωρήσεις , έως το 2013 
οι θεωρήσεις  που είχαν  χορηγηθεί  είχαν  ανέλθει  στις 48 488. Η αύξηση  αυτή  συνδέεται  
πιθανώς  με τη σημαντική  οικονομική  ανάπτυξη  που γνώρισε  το Περού  κατά  την 
τελευταία  δεκαετία . 
• Η πλειονότητα  των περουβιανών  αιτούντων  (93,3% το 2013) θεωρούνται  καλόπιστοι  
ταξιδιώτες  οι οποίοι  δεν αποτελούν  κίνδυνο  και συνεπώς  λαμβάνουν  θεώρηση  βραχείας  
διαμονής , ενώ το ποσοστό  απόρριψης  θεώρησης  έχει μειωθεί  σημαντικά  κατά  τα τέσσερα  
τελευταία  έτη, από 11,6% το 2010 σε 6,7% το 2013.  
Νόμιμη  μετανάστευση  
Ο μόνιμος  πληθυσμός  Περουβιανών  (μη συμπεριλαμβανομένων  όσων  έχουν  αποκτήσει  την 
ιθαγένεια  κράτους  μέλους ) στην  ΕΕ+3 το 2013 υπολογίζεται  περίπου  στις 206 000, με έναν 
ελαφρώς  μεγαλύτερο  αριθμό  Περουβιανών  να διαμένουν  πλέον  στην  Ιταλία  αντί της 
Ισπανίας . Σύμφωνα  με τα στοιχεία , έπειτα  από μια περίοδο  σημαντικής  ανάπτυξης , ιδίως  
στην  Ισπανία  και την Ιταλία , η νόμιμη  μετανάστευση  Περουβιανών  στην  ΕΕ κυμαίνεται  επί 
του παρόντος  σε σχετικά  χαμηλό  επίπεδο . Αυτό  οφείλεται  εν μέρει  στην  οικονομική  κρίση , η 
οποία  συνεπάγεται  λιγότερες  θέσεις  εργασίας  και ευκαιρίες  για τους μετανάστες  στην  ΕΕ+, 
και ως εκ τούτου  μείωση  των παραγόντων  προσέλκυσης , καθώς  και στη σαφή  βελτίωση  της 
οικονομικής  κατάστασης  στο Περού , το οποίο  σημαίνει  ότι σήμερα  οι Περουβιανοί  
αναζητούν  τοπικές  θέσεις  απασχόλησης  και την ευκαιρία  να δημιουργήσουν  επιτυχημένες  
επιχειρήσεις  εντός  της χώρας , με συνέπεια  τη μείωση  των παραγόντων  παρώθησης . Η 
κυβέρνηση  του Περού  προωθεί  επί του παρόντος  την επιστροφή  περουβιανών  που διαμένουν  
                                                            
3 Όποτε  παρουσιάζονται  «σύνολα  ΕΕ», εκτός  εάν αναφέρεται  διαφορετικά , εξαιρούνται  το Ηνωμένο  Βασίλειο  
και η Ιρλανδία , καθώς  οι δύο αυτές  χώρες  δεν συμμετέχουν  στην  κοινή  πολιτική  της ΕΕ για τις θεωρήσεις . 
Όποτε  παρουσιάζονται  «σύνολα  ΕΕ+», περιλαμβάνουν  στοιχεία  για τις τέσσερις  συνδεδεμένες  χώρες  Σένγκεν  
(Ισλανδία , Λιχτενστάιν , Νορβηγία  και Ελβετία ). 
 
4 
 στο εξωτερικό  μέσω  της εφαρμογής  του «νόμου  για την οικονομική  και κοινωνική  
επανένταξη  των παλιννοστούντων » και των συνοδευτικών  κανονισμών  του, οι οποίοι  θα 
διευκολύνουν  την επιστροφή  Περουβιανών  στη χώρα . Ο νόμος  προβλέπει  ότι 
παλιννοστούντες  Περουβιανοί  μπορούν  να έχουν  ευκολότερη  πρόσβαση  σε πιστώσεις  για την 
έναρξη  επιχείρησης , σε υποτροφίες  για πανεπιστημιακές  σπουδές  και σε εκπαιδευτικές  
πιστώσεις , καθώς  και σε στεγαστικά  δάνεια  και σε δημόσια  συστήματα  ασφάλισης  υγείας , 
ενώ χορηγούνται  φοροαπαλλαγές  για την εισαγωγή  εμπορευμάτων  μεταναστών .  
Εφόσον  η οικονομία  του Περού  συνεχίζει  να αναπτύσσεται  με τους σημερινούς  ρυθμούς , με 
τον μέσο  όρο ανάπτυξης  να υπερβαίνει  το 6% του ΑΕΠ  κατά  τα τελευταία  10 έτη, οι 
Περουβιανοί  θα έχουν  μικρότερο  κίνητρο  μετανάστευσης . Με βάση  την τρέχουσα  
οικονομική  κατάσταση  στην  ΕΕ, σε συνδυασμό  με τη γεωγραφία  και τις εγκατεστημένες  
κοινότητες , είναι  δυνατό  να εξηγηθεί  για ποιο λόγο  ολοένα  και περισσότεροι  Περουβιανοί  
μεταναστεύουν  νόμιμα  στις Ηνωμένες  Πολιτείες  της Αμερικής  και όχι στην  ΕΕ κατά  τα 
τελευταία  έτη. 
 
Παράτυπη  μετανάστευση  
Τα στοιχεία  για τις απαγορεύσεις  εισόδου , τις συλλήψεις  και τις επιστροφές  δείχνουν  ότι το 
Περού  δεν αποτελεί  σημαντική  χώρα  προέλευσης  παράτυπων  μεταναστών  στην  ΕΕ. 
Ορισμένες  αρνητικές  τάσεις  που καταγράφηκαν  πριν από αρκετά  έτη έχουν  πλέον  σχεδόν  
εξαφανιστεί  και η κατάσταση  έχει βελτιωθεί  σημαντικά  κατά  τα πρόσφατα  έτη, κατά  τα 
οποία  παρατηρείται  μείωση  του αριθμού  αρνήσεων  εισόδου  και συλλήψεων . Ο αριθμός  
Περουβιανών  σε κατάσταση  παράτυπης  μετανάστευσης  στην  ΕΕ+ το 2013 ανερχόταν  σε 
1 050. Δεδομένου  ότι ο αριθμός  για το 2008 ανερχόταν  σε 1 950, το σύνολο  των συλλήψεων  
μειώθηκε  στο μισό για τη συγκεκριμένη  περίοδο . Αυτό  μπορεί  να οφείλεται  σε αρκετούς  
παράγοντες : η οικονομική  ύφεση  στην  ΕΕ και ιδίως  στην  Ισπανία  και την Ιταλία  (κύρια  
κράτη  μέλη  προορισμού  για παράνομους  περουβιανούς  μετανάστες ), συνεπάγεται  μείωση  
των θέσεων  απασχόλησης  και των ευκαιριών , ενώ οι βελτιωμένες  οικονομικές  συνθήκες  στο 
Περού  παρέχουν  στους  Περουβιανούς  τις κατάλληλες  προϋποθέσεις  για την εξασφάλιση  
ευημερίας  στην  πατρίδα  τους. 
Το χάσμα  μεταξύ  του αριθμού  αποφάσεων  επιστροφής  που εκδόθηκαν  και του αριθμού  
επιστροφών  που πραγματοποιήθηκαν  σε μια τρίτη  χώρα  υπολογίζεται  με τον αποκαλούμενο  
«δείκτη  επιστροφών ». Ο δείκτης  επιστροφών  για τους Περουβιανούς  ήταν  πολύ  χαμηλός  για 
την περίοδο  από το 2008 έως το 2011 (μικρότερος  από 20%), αλλά  έκτοτε  έχει παρουσιάσει  
σταδιακή  βελτίωση  (26,1% το 2012 και 37,3% το 2013), ώστε  πλέον  κυμαίνεται  στα ίδια 
επίπεδα  με τον μέσο  δείκτη  επιστροφών  παγκοσμίως  (36,6%). Η συνεργασία  για την 
επιστροφή  με τις περουβιανές  αρχές  είναι  άριστη , σύμφωνα  με τις αρχές  του κράτους  μέλους  
που πλήττεται  περισσότερο , την Ισπανία4 - οι δύο χώρες  υπέγραψαν  το 2004 συμφωνία  
συνεργασίας  για τη μετανάστευση  η οποία  καλύπτει  την επιστροφή ,. Πιθανές  αιτίες  του 
σχετικά  χαμηλού  δείκτη  επιστροφών  είναι  οι διαφεύγοντες  μετανάστες  και οι προσφυγές  που 
ασκούνται  κατά  των αποφάσεων  επιστροφής .  
 
                                                            
4 Το 2013, η Ισπανία  εξέδωσε  385 αποφάσεις  επιστροφής  σε περουβιανούς  πολίτες · ακολούθησε  η Ιταλία  με 
205. 
 
5 
 Σύμφωνα  με τον Frontex, συγκριτικά  με τις γενικές  πιέσεις  λαθρομετανάστευσης  που 
αντιμετωπίζει  η ΕΕ, οι κίνδυνοι  που προκύπτουν  από την απαλλαγή  από την υποχρέωση  
θεώρησης  για τους περουβιανούς  πολίτες  είναι  πιθανό  να παραμείνουν  σε αρκετά  χαμηλά  
επίπεδα , παρόλο  που είναι  επίσης  πιθανό  ο αριθμός  των απορρίψεων  εισόδου  να αυξηθεί , 
όπως  αποδεικνύεται  από άλλες  υποθέσεις  ελευθέρωσης  του καθεστώτος  των θεωρήσεων . 
 Οι σχετικά  υψηλές  εισροές  αιτούντων  άσυλο  από το Περού  στις αρχές  της δεκαετίας  του 
1990 αποτέλεσαν  ένα βραχυπρόθεσμο  φαινόμενο . Ο αριθμός  των αιτήσεων  ασύλου  
παρέμεινε  σε πολύ  χαμηλά  επίπεδα  κατά  τα τελευταία  έξι έτη, με μόλις  105 αιτήσεις  ασύλου  
από Περουβιανούς  να έχουν  καταγραφεί  το
 2013. Οι περισσότερες  αποφάσεις  χορήγησης  
ασύλου  ήταν  αρνητικές  εκείνη  την περίοδο . Τα τρέχοντα  χαμηλά  επίπεδα  ενδέχεται  να 
συνεχιστούν , με ή χωρίς  άρση  της υποχρέωσης  θεώρησης . Το ενδεχόμενο  σημαντικής  
αύξησης  των αβάσιμων  αιτήσεων  ασύλου , παρόμοιας  με εκείνη  που προέκυψε  μετά  τις 
προηγούμενες  διαδικασίες  ελευθέρωσης  των θεωρήσεων  αποτελεί  απίθανο  σενάριο , 
δεδομένων  των εξαιρετικά  διαφοροποιημένων  περιστάσεων . Για παράδειγμα , τα έξοδα  
ταξιδίου  είναι  πολύ  υψηλότερα  στην  περίπτωση  του Περού  και δεν υπάρχει  ιστορικό  
υποβολών  αβάσιμων  αιτήσεων  ασύλου  σε μεγάλη  κλίμακα  που συνδέονται  με τις διάφορες  
οικονομικά  περιθωριοποιημένες  ομάδες  της περουβιανής  κοινωνίας . Με άλλα  λόγια , η 
κατάχρηση  του καθεστώτος  απαλλαγής  από την υποχρέωση  θεώρησης  για σκοπούς  αίτησης  
ασύλου  δεν συνιστά  μια οικονομικά  βιώσιμη  πρακτική , δεδομένου  ότι τα έξοδα  ταξιδίου  για 
μια οικογένεια  είναι  σημαντικά  υψηλότερα  από τα αναμενόμενα  οφέλη  που σχετίζονται  με τη 
διαδικασία  χορήγησης  ασύλου  στην  ΕΕ. 
 Αξίζει  να σημειωθεί  ότι κάθε  αυξημένος  κίνδυνος  παράτυπης  μετανάστευσης  που μπορεί  να 
προκύψει  από τη θέσπιση  καθεστώτος  ταξιδίων  χωρίς  
υποχρέωση  θεώρησης  για τους 
περουβιανούς  πολίτες  θα μπορούσε  να αντισταθμιστεί  εν μέρει  από την ενισχυμένη  
συνεργασία  μεταξύ  της ΕΕ και του Περού  όσον  αφορά  την πρόληψη  και καταπολέμηση  της 
παράτυπης  μετανάστευσης , καθώς  και από τη συνεργασία  όσον  αφορά  τις επιστροφές . Ως εκ 
τούτου , θα πρέπει  να εξεταστεί  το ενδεχόμενο  σύναψης  συμφωνίας  επανεισδοχής  με την ΕΕ. 
 
Ασφάλεια  των περουβιανών  ταξιδιωτικών  εγγράφων  και πλαστογραφήσεις  εγγράφων  
στις οποίες  εμπλέκονται  περουβιανοί  
Παρόλο  που οι περουβιανές  αρχές  κατέβαλαν  προσπάθειες  να ενσωματώσουν  τις 
απαιτούμενες  διεθνείς  προδιαγραφές  στα εθνικά  διαβατήριά  τους, θα μπορούσαν  να 
επιτευχθούν  περαιτέρω  βελτιώσεις  μέσω  της αντιμετώπισης  δύο ήσσονος  σημασίας  τεχνικών  
ζητημάτων  που αφορούν  τα περουβιανά  διαβατήρια  (συγκεκριμένα , τη σελίδα  
επανεπικύρωσης  και τον γραμμικό  κώδικα  στη σελίδα  με τα στοιχεία  του κατόχου ). Παρόλα  
αυτά , κατά  τα τελευταία  έτη, η κυβέρνηση  έχει αυξήσει  τα χαρακτηριστικά  ασφαλείας  των 
διαβατηρίων  και έχει απλουστεύσει  τη διαδικασία  έκδοσής  τους. 
Το περουβιανό  Υπουργείο  Εξωτερικών  επιβεβαίωσε  τη δέσμευση  του Περού  για έκδοση  
βιομετρικών  διαβατηρίων  στο προσεχές  μέλλον . Σε συνεργασία  με την εποπτική  αρχή  
μετανάστευσης  (Superintendencia de Migraciones ), η οποία  αποτελεί  τμήμα  του Υπουργείου  
Εσωτερικών  και της οποίας  οι αρμοδιότητες  περιλαμβάνουν  την έκδοση  διαβατηρίων  σε 
περουβιανούς  πολίτες , το Υπουργείο  Εξωτερικών  συνέταξε  τους γενικούς  όρους  και 
οργάνωσε  δημόσιο  διαγωνισμό  προκειμένου  να καθοριστεί  η εταιρεία  που θα αναλάμβανε  τη 
διαδικασία . Σύμφωνα  με επίσημες  πηγές , ο δημόσιος  διαγωνισμός  για την υλοποίηση  της 
έκδοσης  βιομετρικών  διαβατηρίων  θα πραγματοποιηθεί  κατά  το δεύτερο  εξάμηνο  του 2014. 
 
6 
 Βάσει  της τωρινής  κατάστασης , δεν φαίνεται  να υπάρχουν  σημαντικοί  κίνδυνοι  που να 
σχετίζονται  με περουβιανούς  υπηκόους  οι οποίοι  εμπλέκονται  σε υποθέσεις  πλαστογράφησης  
εγγράφων  ή με τη δόλια  χρήση  περουβιανών  ταξιδιωτικών  εγγράφων . Ωστόσο , εάν στο 
μέλλον  τα περουβιανά  ταξιδιωτικά  έγγραφα  εξασφαλίζουν  στους  κατόχους  τους είσοδο  χωρίς  
υποχρέωση  θεώρησης , είναι  πιθανό  να καταστούν  πιο ελκυστικά  σε άτομα  που διαπράττουν  
απάτες . Θα απαιτηθεί  μεγαλύτερη  επαγρύπνηση  από τους συνοριοφύλακες  προκειμένου  να 
εντοπιστεί  αυτό  το είδος  απάτης . 
2.2. Έγκλημα  και ασφάλεια  
Περουβιανές  ομάδες  οργανωμένου  εγκλήματος  υπάρχουν  σε περιορισμένο  μόνο  βαθμό  στην  
ΕΕ. Οι ομάδες  οργανωμένου  εγκλήματος  της Λατινικής  Αμερικής  προτιμούν  να 
χρησιμοποιούν  την Ιβηρική  χερσόνησο  ως επιχειρησιακή  βάση  λόγω  πολιτιστικών , 
γλωσσικών  και ιστορικών  δεσμών . Στην  Ιβηρική  χερσόνησο , εμπλέκονται  κυρίως  στο 
εμπόριο  κοκαΐνης  (η Κολομβία  και το Περού  είναι  οι μεγαλύτερες  σε παγκόσμιο  επίπεδο  
χώρες  παραγωγής  κοκαΐνης ) και στη νομιμοποίηση  εσόδων  από εγκληματικές  
δραστηριότητες . 
Οι ομάδες  οργανωμένου  εγκλήματος  της Λατινικής  Αμερικής  δραστηριοποιούνται  κυρίως  
στην  παραγωγή  και διακίνηση  ναρκωτικών , κυρίως  κοκαΐνης , καθώς  και στην  παραχάραξη  
και κιβδηλεία  του ευρώ , την εμπορία  ανθρώπων  με σκοπό  τη σεξουαλική  εκμετάλλευση , το 
οργανωμένο  έγκλημα  κατά  της ιδιοκτησίας , την πληρωμή  με πλαστές  κάρτες  και τη 
νομιμοποίηση  εσόδων  από παράνομες  δραστηριότητες .  
Η Ευρωπόλ  ανέφερε  ότι, δεδομένης  της βέβαιης  αύξησης  των ροών  επισκεπτών  από το 
Περού , οι ομάδες  οργανωμένου  εγκλήματος  που εμπλέκονται  στη διακίνηση  ναρκωτικών  
είναι  πολύ  πιθανό  να προσπαθήσουν  να εκμεταλλευτούν  τον αυξανόμενο  αριθμό  επισκεπτών  
που ταξιδεύουν  μεταξύ  Περού  και ΕΕ+, χρησιμοποιώντας  ολοένα  και περισσότερο  
μεταφορείς  ναρκωτικών  και χρημάτων . Οι κινητές  ομάδες  οργανωμένου  εγκλήματος  που 
προέρχονται  από το Περού  θα είναι  σε θέση  να εισέρχονται  και να αναχωρούν  ευκολότερα  
από την ΕΕ. Οι περουβιανές  ομάδες  οργανωμένου  εγκλήματος  ενδέχεται  επίσης  να 
εκμεταλλεύονται  παράτυπους  μετανάστες  χρησιμοποιώντας  υπηρεσίες  διευκόλυνσης  για 
νομιμοποίηση  διαμονής  μακράς  διάρκειας , στρατολογώντας  τους ως μεταφορείς  χρημάτων  
και ναρκωτικών  σε αντάλλαγμα  για τις υπηρεσίες  τους. 
Τα καθεστώτα  απαλλαγής  από την υποχρέωση  θεώρησης  τείνουν  ιδίως  να ευνοούν  τη 
διάπραξη  εγκλημάτων  στα οποία  εμπλέκονται  άτομα  που συμμετέχουν  κατά  βάση  σε 
δραστηριότητες  όπως  η παράτυπη  μετανάστευση  και η εμπορία  ανθρώπων . Η δυνατότητα  
πραγματοποίησης  ταξιδιών  χωρίς  υποχρέωση  θεώρησης  και η ευκολότερη  πρόσβαση  στον  
χώρο  Σένγκεν  θα μπορούσε  επίσης  να ενισχύσει  την κινητικότητα  των ομάδων  οργανωμένου  
εγκλήματος  και των μεμονωμένων  εγκληματιών  εξουδετερώνοντας  το φίλτρο  που παρέχει  επί 
του παρόντος  η υποχρέωση  θεώρησης  και επιτρέποντάς  τους, εφόσον  εισέλθουν  στον  χώρο  
Σένγκεν , να περάσουν  από τη μια χώρα  στην  άλλη  χωρίς  να υποβληθούν  σε συνοριακό  
έλεγχο . 
Το Περού  έχει κυρώσει  τη Σύμβαση  των Ηνωμένων  Εθνών  κατά  του διεθνικού  οργανωμένου  
εγκλήματος  και το πρωτόκολλο  του Παλέρμο  για την εμπορία  ανθρώπων , και εφαρμόζει  ένα 
ολοκληρωμένο  νομικό  πλαίσιο  το οποίο  είναι  σύμφωνο  με διεθνή  πρότυπα . Το Περού  θα 
πρέπει  να συνεχίσει  τις προσπάθειές  του για ενίσχυση  του δικαστικού  συστήματος , 
συμπεριλαμβανομένης  της δικαστικής  συνεργασίας  σε ποινικές  υποθέσεις  και ιδίως  της 
αμοιβαίας  δικαστικής  συνδρομής . 
 
7 
 2.3. Οικονομία , εμπόριο  και τουρισμός  
Ο πληθυσμός  του Περού  ανέρχεται  σχεδόν  στα 30 εκατομμύρια . Σύμφωνα  με την εκτίμηση  
της Παγκόσμιας  Τράπεζας , η αξία της οικονομίας  του το 2012 ανερχόταν  σε 192,6 δισ. 
δολάρια  ΗΠΑ , καθιστώντας  το την 48η μεγαλύτερη  οικονομία  παγκοσμίως . Το κατά  
κεφαλήν  ΑΕΕ  (ΙΑΔ) για το 2012 ήταν  10 770 δολάρια  ΗΠΑ , παρόμοιο  με εκείνο  της 
Κολομβίας . Την προηγούμενη  δεκαετία , ο μέσος  ετήσιος  ρυθμός  ανάπτυξης  της οικονομίας  
του Περού  ήταν  6,5%, ένας από τους μεγαλύτερους  στον  κόσμο . Το ποσοστό  ατόμων  που 
ζουν κάτω  από το όριο της φτώχειας  μειώθηκε  από 59% του πληθυσμού  το 2004 σε 25,8% το 
2012.  Η ανεργία  είναι  μικρότερη  από 9% και ο πληθωρισμός  είναι  σταθερός  περίπου  στο 
3%.  
Η ΕΕ είναι  ένας από τους σημαντικότερους  εμπορικούς  εταίρους  του Περού . Η ΕΕ είναι  
επίσης  ο μεγαλύτερος  ξένος  επενδυτής  στη χώρα  (50% των συνολικών  άμεσων  ξένων  
επενδύσεων ). Το εμπόριο  μεταξύ  της ΕΕ και του Περού  αυξήθηκε  σημαντικά  κατά  τα 
τελευταία  έτη και η συνολική  αξία του ανήλθε  σε 8,8 δισ. ευρώ  το 2013 (14,1% του 
συνολικού  εμπορίου  του Περού ). Η ΕΕ είναι  η τρίτη  μεγαλύτερη  αγορά  για τις εξαγωγές  του 
Περού  (5,3 δισ. ευρώ , 16,3% των συνολικών  εξαγωγών ), οι οποίες  συνίστανται  κυρίως  σε 
πρώτες  ύλες (ορυκτά , καύσιμα , γεωργικά  προϊόντα )· εξάλλου , η ΕΕ είναι  η τρίτη  
σημαντικότερη  αγορά  προέλευσης  των εισαγωγών  του Περού  (3,5 εκατ. ευρώ , 12% των 
συνολικών  εισαγωγών ), οι οποίες  συνίστανται  κυρίως  σε βιομηχανικά  προϊόντα  (μηχανήματα  
και εξοπλισμός  μεταφορών , άλλα  κατεργασμένα  προϊόντα , χημικά ). 
Η εμπορική  συμφωνία  μεταξύ  της ΕΕ και του Περού  εφαρμόζεται  προσωρινά  από την 1η 
Μαρτίου  2013 και οι ροές εμπορικών  συναλλαγών  εκτιμάται  ότι θα αυξηθούν  μέσα  στα 
επόμενα  έτη. Η συμφωνία  απελευθερώνει  το εμπόριο  για περίπου  το 98% των προϊόντων  και 
ανοίγει  ευρέως  την πρόσβαση  στην  αγορά  για υπηρεσίες , επενδύσεις  και δημόσιες  συμβάσεις , 
ενώ επίσης  ορίζει  κοινά  συστήματα  κανόνων  και ποινών  σε όλους  τους τομείς  που 
σχετίζονται  με το εμπόριο . Επιπλέον , το Περού , μαζί με την ΕΕ, αποτελεί  ένα από τα 23 μέλη  
του ΠΟΕ  που διαπραγματεύονται  μια πολυμερή  φιλόδοξη  συμφωνία  για τις συναλλαγές  στον  
τομέα  των υπηρεσιών , η οποία  περιλαμβάνει  ισχυρό  στοιχείο  «τρόπου  4». Στο πλαίσιο  αυτό , 
η δυνατότητα  μετακίνησης  χωρίς  υποχρέωση  θεώρησης  για τους περουβιανούς  
επιχειρηματίες  θα μπορούσε  να δημιουργήσει  ισχυρότερους  οικονομικούς  δεσμούς  μεταξύ  
περουβιανών  και ευρωπαϊκών  εταιρειών , καθώς  η συχνότερη  συμμετοχή  περουβιανών  
επιχειρηματιών  σε εμπορικές  εκθέσεις  στην  ΕΕ θα μπορούσε , για παράδειγμα , να οδηγήσει  
σε περισσότερες  παραγγελίες  προϊόντων  που παράγονται  από ευρωπαϊκές  επιχειρήσεις . 
 Ο αριθμός  περουβιανών  τουριστών  στην  ΕΕ+ έχει αυξηθεί  κατά  τα τελευταία  έτη. Σύμφωνα  
με στοιχεία  που παρέχουν  οι περουβιανές  αρχές , μεταξύ  των ετών
 2010 και 2013 σημειώθηκε  
αύξηση  12,9% σε αναχωρήσεις  περουβιανών  τουριστών  για χώρες  της ΕΕ+. Το 2013 ο 
αριθμός  των περουβιανών  τουριστών  που αναχώρησαν  για χώρες  της ΕΕ+ ανήλθε  σε 
154.3495, παρουσιάζοντας  αύξηση  σε σύγκριση  με τους 136.734 το 2010. Το 2013 οι κύριοι  
                                                            
5 Ο αριθμός  αυτός  είναι  πολύ  υψηλότερος  από τον αριθμό  θεωρήσεων  Σένγκεν  που χορηγήθηκαν . Η διαφορά  
μπορεί  να οφείλεται  σε διάφορους  παράγοντες : περίπου  το 30% των θεωρήσεων  Σένγκεν  που εκδόθηκαν  στο 
Περού  είναι  θεωρήσεις  πολλαπλών  εισόδων · ορισμένοι  περουβιανοί  πολίτες  που καταγράφηκαν  ως 
αναχωρούντες  τουρίστες  ενδέχεται  να διαθέτουν  έγκυρη  άδεια  διαμονής  που εκδόθηκε  από κράτος  Σένγκεν · 
κ.λπ. 
 
8 
 προορισμοί  ήταν  η Ισπανία  (93 121), οι Κάτω  Χώρες  (33 059), η Γαλλία  (18 203) και η 
Ιταλία  (6 309).6  
Σύμφωνα  με πληροφορίες  της αντιπροσωπείας  της ΕΕ στην  Μπογκοτά , οι οποίες  έχουν  
εφαρμογή  και στην  περίπτωση  του Περού , δεδομένης  της ομοιότητας  των χαρακτηριστικών  
των εκροών  τουριστών  από το Περού  και την Κολομβία , οι ευρωπαϊκές  αερογραμμές  που 
εκτελούν  δρομολόγια  μεταξύ  της Κολομβίας  και του χώρου  Σένγκεν  αναμένουν  αύξηση  κατά  
10-20% του αριθμού  επιβατών , εφόσον  ελευθερωθεί  το καθεστώς  θεωρήσεων . Η εκτίμηση  
αυτή , η οποία  είναι  παρόμοια  με εκείνη  που αναφέρθηκε  από τις κολομβιανές  αρχές  στον  
Frontex (+17 %), βασίζεται  κυρίως  σε αυξήσεις  που παρατηρούνται  σε άλλα  δρομολόγια  
μετά  την ελευθέρωση  του καθεστώτος  θεωρήσεων . 
Σε κάθε  περίπτωση , οι ροές τουριστών  από το Περού  αυξάνονται  κάθε  έτος, συνεπώς  η 
ελευθέρωση  του καθεστώτος  θεωρήσεων  θα ενίσχυε  ακόμα  περισσότερο  τις ροές τουριστών  
μεταξύ  του Περού  και της ΕΕ+. Βάσει  των στοιχείων  αυτών  καθώς  και προηγούμενων  και 
εκτιμώμενων  μελλοντικών  ρυθμών  ανάπτυξης , θα ήταν  ρεαλιστική  η εκτίμηση  ότι το 2016 θα 
επισκεφθούν  τις χώρες  της ΕΕ+ περίπου  200 000 με 225 000 περουβιανοί  τουρίστες , 
θεωρώντας  ότι το 2016 θα είναι  το πρώτο  πλήρες  έτος κατά  το οποίο  θα αποτελεί  γεγονός  η 
δυνατότητα  πραγματοποίησης  ταξιδιών  χωρίς  υποχρέωση  θεώρησης  μεταξύ  του Περού  και 
του χώρου  Σένγκεν . 
 
 
2.4. Εξωτερικές  σχέσεις , ιδίως  με την ΕΕ και ζητήματα  ανθρωπίνων  δικαιωμάτων  
Εξωτερικές  σχέσεις  
Η εξωτερική  πολιτική  του Περού  εστιάζει  κυρίως  στην  ενίσχυση  των καλών  σχέσεων  με όλες 
τις γειτονικές  χώρες  με τις οποίες  συνορεύει , καθώς  και στην  ανάπτυξη  ισχυρότερων  
εμπορικών  σχέσεων  με την Ασία , διατηρώντας  παράλληλα  καλές  σχέσεις  με την ΕΕ και τις 
ΗΠΑ . Σε περιφερειακό  επίπεδο , το Περού  διαδραματίζει  εποικοδομητικό  ρόλο . 
 
Το Περού  είναι  μέλος  της Συμμαχίας  του Ειρηνικού , η οποία  αποτελείται  από τέσσερις  χώρες  
της Λατινικής  Αμερικής  (Περού , Κολομβία , Χιλή  και Μεξικό ), στόχος  των οποίων  είναι  να 
ενισχύσουν  την οικονομική /εμπορική  ολοκλήρωση , καθώς  και να προχωρήσουν  περαιτέρω  
μέσω  της συνεργασίας  σε θέματα  μετανάστευσης , εκπαίδευσης , ασφάλειας  και άλλα  
ζητήματα . Το Περού  συμμετέχει  επίσης  σε διαπραγματεύσεις  για την Πρωτοβουλία  
Εταιρικής  Σχέσης  Ειρηνικού . 
 
Μετά  την αποχώρηση  της Βενεζουέλας  από την Κοινότητα  των Άνδεων , τα τέσσερα  ενεργά  
μέλη  της είναι  το Περού , η Βολιβία , η Κολομβία  και ο Ισημερινός . Η κοινότητα  των Άνδεων  
αποτελεί  ένα μεταβατικό  στάδιο  και το αντικείμενο  της οργάνωσης  έχει περιοριστεί  κυρίως  
στο εμπόριο , τις υποδομές  και την κινητικότητα  των πολιτών .  
 
                                                            
6 Πρέπει  να σημειωθεί  ότι τα στοιχεία  αυτά  φαίνεται  ότι αντικατοπτρίζουν  το πρώτο  σημείο  άφιξης  σε 
ευρωπαϊκό  έδαφος  και τη διαθεσιμότητα  άμεσων  πτήσεων  μεταξύ  του Περού  και της Ισπανίας , των Κάτω  
Χωρών  και της Γαλλίας , και όχι απαραίτητα  τον κύριο  προορισμό  του ταξιδίου . 
 
9 
 Το Περού  είναι  ένας από τους βασικότερους  εταίρους  της ΕΕ στη Λατινική  Αμερική . Η ΕΕ 
είναι  ένας από τους μεγαλύτερους  χορηγούς  βοήθειας  και διατηρεί  το μεγαλύτερο  απόθεμα  
ξένων  επενδύσεων . Οι διμερείς  σχέσεις  είναι  ομαλές  και καλές  και καλύπτουν , μεταξύ  
άλλων , πολιτικό  διάλογο  υψηλού  επιπέδου , εμπορικά  και επενδυτικά  θέματα , την 
καταπολέμηση  της διακίνησης  ναρκωτικών , καθώς  και ένα σημαντικό , ακόμα , κονδύλι  
αναπτυξιακής  συνεργασίας  (66 εκατ. ευρώ  για την περίοδο  2014-2017, μόνο  για τη διμερή  
συνεργασία ). Τα κονδύλια  αναπτυξιακής  συνεργασίας  της ΕΕ στηρίζουν  τις προσπάθειες  του 
Περού  για εκσυγχρονισμό  του δημοσίου  τομέα , ενίσχυση  της κοινωνικής  ένταξης , 
καταπολέμηση  του υποσιτισμού , των ναρκωτικών  και της διακίνησής  τους, καθώς  και για 
προώθηση  εναλλακτικών  μορφών  ανάπτυξης , διαφοροποίηση  των προϊόντων  και οικολογικό  
εμπόριο . 
 
Η ΕΕ διεξάγει  τακτικά  ανεπίσημο  διάλογο  πολιτικής  με το Περού  (ο οποίος  θεσπίστηκε  στο 
πλαίσιο  μνημονίου  κατανόησης  που υπεγράφη  το 2009) για την αντιμετώπιση  προβλημάτων  
κοινού  ενδιαφέροντος , όπως  η χρηστή  διακυβέρνηση , η εξωτερική  πολιτική , οι κοινωνικές  
συγκρούσεις  και οι εξορυκτικές  βιομηχανίες , τα ανθρώπινα  δικαιώματα  και τα ναρκωτικά . 
Πραγματοποιούνται  συνεδριάσεις  κάθε  έτος, με τη συμμετοχή  εκπροσώπων  υψηλού  επιπέδου  
του Υπουργείου  Εξωτερικών  και άλλων  αρμοδίων  υπουργείων  και αξιωματούχων  της ΕΕ. 
 
Το Περού  συμμερίζεται  το όραμα  της ΕΕ για πολλές  παγκόσμιες  προκλήσεις  και έχει 
παρόμοια  στρατηγικά  συμφέροντα  (δημοκρατία , ανθρώπινα  δικαιώματα , χρηστή  
διακυβέρνηση , περιβάλλον  και κλιματική  αλλαγή , καταπολέμηση  των ναρκωτικών ). Η 
συνεργασία  με το Περού  σε πολυμερή  φόρουμ  αυξάνεται  συνεχώς  (όπως  στο πλαίσιο  του 
Συμβουλίου  Ανθρωπίνων  Δικαιωμάτων  των ΗΕ ή όσον  αφορά  την κλιματική  αλλαγή  - το 
Περού  φιλοξενεί  την 20η Διάσκεψη  των μερών  της σύμβασης  των Ηνωμένων  Εθνών  για την 
κλιματική  αλλαγή  (COP20) το 2014). Σε αυτά  τα πολυμερή  φόρουμ , το Περού  στηρίζει  σε 
γενικές  γραμμές  τις θέσεις  της ΕΕ. 
 
Ανθρώπινα  δικαιώματα  
Με τη συμμετοχή  της κοινωνίας  των πολιτών , το Περού  εφαρμόζει  μεσοπρόθεσμη  και 
μακροπρόθεσμη  πολιτική  για την ενίσχυση  της προστασίας  των ανθρωπίνων  δικαιωμάτων . 
Το Περού  έχει ιδρύσει  θεσμικά  όργανα  υψηλού  επιπέδου , όπως  το Εθνικό  Συμβούλιο  
Ανθρωπίνων  Δικαιωμάτων  και το Εθνικό  Συμβούλιο  Προώθησης  της Εργασίας  και της 
Απασχόλησης , στόχος  των οποίων  είναι  η προαγωγή  και υπεράσπιση  των αστικών , 
πολιτικών , κοινωνικοοικονομικών  και πολιτισμικών  δικαιωμάτων , και τα οποία  έχουν  
καταρτίσει  και υλοποιήσει  διάφορες  δράσεις , προγράμματα  και στρατηγικές , όπως  η εθνική  
στρατηγική  για την πρόληψη  και την εξάλειψη  της παιδικής  εργασίας , το εθνικό  
περιβαλλοντικό  σχέδιο  δράσης  και ο νόμος  για την προηγούμενη  διαβούλευση . Τον Ιούλιο  
του 2014, η κυβέρνηση  ενέκρινε  το εθνικό  σχέδιο  για τα ανθρώπινα  δικαιώματα  για την 
περίοδο  2014-2016. 
 Τα ανθρώπινα  δικαιώματα  διασφαλίζονται  από το Σύνταγμα  του Περού  και εξωτερικοί  
παρατηρητές  επιβεβαιώνουν  ότι η κατάσταση  έχει βελτιωθεί  κατά  τα τελευταία
 έτη. Οι 
οργανώσεις  της κοινωνίας  των πολιτών  εστιάζουν  κυρίως  σε υποθέσεις  δικαστικής  
παρενόχλησης  περιβαλλοντικών  οργανώσεων  και υπερασπιστών  των ανθρωπίνων  
δικαιωμάτων  που συχνά  συμμετέχουν  σε κοινωνικές  διαμαρτυρίες  ενάντια  σε εξορυκτικές  
βιομηχανίες . Υπάρχουν  επίσης  αναφορές  άσκησης  υπερβολικής  βίας από την αστυνομία  
έναντι  διαδηλωτών  σε κοινωνικές  συγκρούσεις . 
 
10 
  
Τα πιο σημαντικά  ζητήματα  ανθρωπίνων  δικαιωμάτων  στο Περού  είναι  τα εξής: 
 
α) Η συζήτηση  για την τελική  έκθεση  της επιτροπής  αλήθειας  και συμφιλίωσης , η οποία  
αξιολογεί  τα αίτια  και τις συνέπειες  της πολιτικής  βίας κατά  την περίοδο  μεταξύ  1980 και 
2000 εξακολουθεί  να αποτελεί  πηγή  πόλωσης  στο Περού . Ένα άλλο  ζήτημα  σε εκκρεμότητα  
που συνδέεται  με διαμάχη  μετά  την εσωτερική  σύγκρουση  αφορά  την ποινική  δίωξη  
καταπατητών  ανθρωπίνων  δικαιωμάτων  (κατά  τη διάρκεια  της εσωτερικής  διαμάχης ). 
Επιπλέον , η αποζημίωση  των θυμάτων  συνήθως  θεωρείται  ανεπαρκής . 
 
β) Κοινωνικά  και οικονομικά  δικαιώματα : τα ποσοστά  φτώχειας  και έσχατης  ένδειας  έχουν  
μειωθεί  κατά  11,5% και 4,9% κατά  τα τελευταία  πέντε  έτη, αλλά  σε αγροτικό  επίπεδο  τα 
ποσοστά  παραμένουν  σχετικά  υψηλά . Ωστόσο , πρέπει  να σημειωθεί  ότι οι κοινωνικές  
πολιτικές  αποτελούν  σημαντικό  πυλώνα  του κυβερνητικού  προγράμματος  του Προέδρου  
Ουμάλα  και έχουν  τεθεί  σε εφαρμογή  αρκετές  νέες κοινωνικές  πρωτοβουλίες  που στοχεύουν  
στα φτωχότερα  τμήματα  της κοινωνίας  σε όλη τη χώρα . 
 
γ) Προηγούμενη  διαβούλευση  με αυτόχθονες  κοινότητες : Αμέσως  μετά  την εκλογή  του, ο 
Πρόεδρος  Ουμάλα  ενέκρινε  τον υπό εκκρεμότητα  νόμο  για προηγούμενη  διαβούλευση  που 
θέτει  σε εφαρμογή  τη Σύμβαση  της ΔΟΕ  αριθ. 169 ώστε  να διασφαλίζονται  τα δικαιώματα  
διαβούλευσης  αυτόχθονων  πληθυσμών  για κάθε  απόφαση  που μπορεί  να επηρεάζει  τα εδάφη  
και τους βιοτικούς  πόρους  τους. Η τωρινή  πρόκληση  συνίσταται  στην  εφαρμογή  του νόμου , 
ιδίως  όσον  αφορά  τα δικαιώματα  αυτόχθονων  πληθυσμών  έναντι  επενδυτικών  συμφερόντων . 
 
δ) Δικαιώματα  των γυναικών : Παρόλο  που το Περού  έχει υπογράψει  όλες τις συμβάσεις  των 
Ηνωμένων  Εθνών  για τα δικαιώματα  των γυναικών , οι γυναίκες  εξακολουθούν  να έχουν  
ελλιπή  εκπροσώπηση  στα υψηλότερα  επίπεδα  λήψης  αποφάσεων , ο μέσος  όρος  
αναλφαβητισμού  τους παραμένει  υψηλότερος  από αυτόν  των ανδρών , λιγότερες  γυναίκες  
αποτελούν  μέρος  της επίσημης  οικονομίας  και ο μέσος  μισθός  τους είναι  σημαντικά  
κατώτερος  από εκείνον  των ανδρών . Η προστασία  της υγείας  και των αναπαραγωγικών  
δικαιωμάτων  των γυναικών  πρέπει  να βελτιωθούν  και τα ποσοστά  βίας ενάντια  σε γυναίκες  
και κορίτσια , συμπεριλαμβανομένου  του βιασμού , της ενδοοικογενειακής  βίας και της 
σεξουαλικής , σωματικής  και πνευματικής  κακοποίησης , παραμένουν  σοβαρό  πρόβλημα . 
 
ε) Δικαιώματα  των παιδιών : στις αγροτικές  και ορεινές  περιοχές , καθώς  και στις περιοχές  του 
Αμαζονίου , πολλά  από τα δικαιώματα  των παιδιών  δεν γίνονται  σεβαστά , ιδίως  όσον  αφορά  
την ταυτότητα /εγγραφή  σε μητρώα , την εκπαίδευση , τον υποσιτισμό , την παιδική  εργασία , τη 
βία και τη σεξουαλική  κακοποίηση /εκμετάλλευση .  
 
στ) Εξακολουθούν  να υπάρχουν  σημαντικές  φυλετικές  και ρατσιστικές  διακρίσεις , ιδίως  σε 
βάρος  των γυναικών , των αυτόχθονων  πληθυσμών , των ατόμων  με αναπηρία , της κοινότητας  
των λεσβιών , ομοφυλοφίλων , αμφιφυλοφίλων , διεμφυλικών  και μεσοφυλικών  ατόμων  (άτομα  
ΛΟΑΔΜ ) και των ατόμων  που έχουν  προσβληθεί  από τον ιό HIV/ AIDS.  
 
 
11 
 2.5. Περιφερειακή  συνοχή  
Λαμβάνοντας  τη Λατινική  Αμερική  ως την περιφέρεια  αναφοράς , το Περού  αποτελεί  μία από 
τις λίγες  χώρες  από τους πολίτες  της οποίας  απαιτείται  θεώρηση .7 Το ιστορικό  εσωτερικών  
διαμαχών  και βίας, παραγωγής  και διακίνησης  ναρκωτικών  και οι συναφείς  μεταναστευτικοί  
κίνδυνοι  και κίνδυνοι  για την ασφάλεια  εξηγούν  για ποιο λόγο  απαιτούνταν  κατά  παράδοση  
έκδοση  θεώρησης  για τους περουβιανούς  πολίτες . Το Περού  έχει ωστόσο  σημειώσει  
σημαντική  πρόοδο  ως προς  την αντιμετώπιση  των προβλημάτων  αυτών , όπως  φαίνεται  σε 
άλλες  ενότητες  της παρούσας  έκθεσης . Ενώ λίγες  χώρες  που συνορεύουν  με το Περού  
μπορούν  να θεωρηθούν  εντελώς  ακίνδυνες , οι περισσότερες  εξ αυτών  απολάμβαναν  κατά  
παράδοση  ένα καθεστώς  χωρίς  υποχρέωση  θεώρησης  για τον χώρο  Σένγκεν . Ως εκ τούτου , 
μπορεί  να φαίνεται  άτοπη  η διατήρηση  της υποχρέωσης  θεώρησης  για τους περουβιανούς  
πολίτες , ενώ οι πολίτες  των περισσότερων  χωρών  της περιοχής  να απαλλάσσονται  από αυτήν . 
2.6. Αμοιβαιότητα  
Κατά  παράδοση , οι περισσότεροι  πολίτες  της ΕΕ απαλλάσσονταν  από την υποχρέωση  
θεώρησης  για να εισέλθουν  στο Περού . Σήμερα , όλοι οι πολίτες  της ΕΕ απαλλάσσονται  από 
την υποχρέωση  θεώρησης  για να εισέλθουν  και να διαμείνουν  στο Περού  για διάστημα  έως 
έξι μηνών . Ως εκ τούτου , το Περού  ήδη συμμορφώνεται  και μάλιστα  υπερβαίνει  τις 
προϋποθέσεις  αμοιβαιότητας . Παρόλα  αυτά , κάθε  μελλοντική  συμφωνία  απαλλαγής  από την 
υποχρέωση  θεώρησης  μεταξύ  της ΕΕ και του Περού  θα πρέπει  να επιβεβαιώνει  τη 
δυνατότητα  πραγματοποίησης  ταξιδιών  με αμοιβαία  απαλλαγή  από την υποχρέωση  
θεώρησης .  
 
3. ΣΕΝΑΡΙΑ  ΚΙΝΔΥΝΟΥ  
Δεδομένων  όλων  των τάσεων , των συμβάντων  και των εξελίξεων  που περιγράφονται  
ανωτέρω , μπορούν  να υποτεθούν  δύο σενάρια  κινδύνου  για τον χώρο  Σένγκεν  έπειτα  από την 
κατάργηση  της απαίτησης  θεώρησης  για τους περουβιανούς  πολίτες . 
3.1. Σενάριο  χαμηλού  κινδύνου  
Στο πλαίσιο  του σεναρίου  αυτού , η δυνατότητα  των Περουβιανών  να πραγματοποιούν  
ταξίδια  χωρίς  υποχρέωση  θεώρησης  δεν θα δημιουργούσε  ανεπιθύμητες  συνέπειες  για την 
ΕΕ+. Το σενάριο  αυτό  εικάζει  ότι η οικονομία  του Περού  θα συνεχίσει  να αναπτύσσεται  με 
υγιείς  ρυθμούς , οδηγώντας  σε αύξηση  των μισθών  και μείωση  των ποσοστών  ανεργίας  και 
φτώχειας . Οι δραστηριότητες  των εγκληματικών  ομάδων , καθώς  και η σημασία  της 
παραγωγής  και διακίνησης  ναρκωτικών  θα μειώνονταν . Η δημοκρατία  και τα θεμελιώδη  
δικαιώματα  θα εδραιώνονταν  ακόμα  περισσότερο . Το Περού  θα ήταν  σε θέση  τότε να 
αξιοποιήσει  τις δυνατότητες  ανάπτυξής  του.  
                                                            
7 Έξι χώρες , συγκεκριμένα  η Βολιβία , η Δομινικανή  Δημοκρατία , ο Ισημερινός , η Κολομβία , η Κούβα  και το 
Περού . Οι υπόλοιπες  13 χώρες  της Λατινικής  Αμερικής  απαλλάσσονται  από την υποχρέωση  θεώρησης : Μεξικό  
Ελ Σαλβαδόρ , Γουατεμάλα , Ονδούρα , Νικαράγουα , Κόστα  Ρίκα , Παναμάς , Βενεζουέλα , Βραζιλία , Αργεντινή , 
Ουρουγουάη , Παραγουάη  και Χιλή . 
 
12 
 Η συνεχής  οικονομική  ανάπτυξη  θα εξάλειφε  τους μόνους  υφιστάμενους  παράγοντες  
παρώθησης  που επηρεάζουν  την παράτυπη  μετανάστευση  στην  ΕΕ+. Το εμπόριο  και ο 
τουρισμός  προς  τις χώρες  της ΕΕ+ θα αυξάνονταν , αποφέροντας  απτά  οικονομικά  οφέλη . 
3.2. Σενάριο  μετρίου  κινδύνου  
Στο πλαίσιο  του σεναρίου  αυτού , η οικονομία  του Περού  συνεχίζει  να αυξάνεται , μολονότι  
με πολύ  βραδύτερους  ρυθμούς · τα επίπεδα  εγκληματικότητας  αυξάνονται · οι μηχανισμοί  που 
διαθέτει  η χώρα  για την προστασία  των ανθρωπίνων  δικαιωμάτων  εξασθενούν  πράγμα  που 
ενδέχεται  να οδηγήσει  σε καταχρήσεις  με συνέπεια  να χρειαστεί  η εκ του σύνεγγυς  
παρακολούθηση  της κατάστασης  των ανθρωπίνων  δικαιωμάτων . 
Τα προβλήματα  αυτά  θα μπορούσαν  να αποτελέσουν  παράγοντες  που θα ωθούσαν  
ορισμένους  περουβιανούς  πολίτες  να καταχραστούν  το καθεστώς  απαλλαγής  από την 
υποχρέωση  θεώρησης  και να εισέλθουν  στο έδαφος  της ΕΕ+ νόμιμα , σκοπεύοντας  
ταυτόχρονα  να διαμείνουν  εκεί παράνομα  μετά  τη λήξη  της νόμιμης  περιόδου  σύντομης  
διαμονής  τους (90 ημέρες ). Τα δίκτυα  εγκληματικότητας  θα μπορούσαν  επίσης  να 
ευδοκιμήσουν  σε ένα ασταθές  περιβάλλον  στο Περού  και να εξαγάγουν  ευκολότερα  τις 
εγκληματικές  τους δραστηριότητες  στην  ΕΕ+. 
Εάν οι αρνητικές  αυτές  εξελίξεις  συμβούν  και οδηγήσουν  σε σημαντικές  απειλές  για την 
Ένωση  όσον  αφορά  τη μετανάστευση , την ασφάλεια  ή άλλους  τομείς , η Ένωση  θα πρέπει  να 
είναι  σε θέση  να αντιδράσει  γρήγορα  απέναντι  σε κάθε  κατάσταση  επιδείνωσης . Η συμφωνία  
απαλλαγής  από την υποχρέωση  θεώρησης  που πρόκειται  να τεθεί  υπό διαπραγμάτευση  με το 
Περού  θα πρέπει  να περιλαμβάνει  στις τελικές  της διατάξεις  τη δυνατότητα  για κάθε  
συμβαλλόμενο  μέρος  να αναστείλει  και να καταγγείλει  τη συμφωνία . Αυτό  θα διασφαλίσει  
ότι, αν μια κατάσταση  γίνει ανησυχητική , θα είναι  δυνατή  η άμεση  λήψη  μέτρων  
αντιμετώπισης . Επιπλέον , η πιθανότητα  ενίσχυσης  της συνεργασίας  με το Περού  στη 
διευκόλυνση  της επιστροφής  λαθρομεταναστών  και απορριφθέντων  αιτούντων  άσυλο  θα 
μπορούσε  να ληφθεί  υπόψη , όπως  περιγράφεται  ανωτέρω , προκειμένου  να αντισταθμιστεί  
μια πιθανή  αύξηση  της παράτυπης  μετανάστευσης . Μια τέτοια  συνεργασία  θα μείωνε  ακόμα  
περισσότερο  την ανάγκη  αναστολής  ή καταγγελίας  της συμφωνίας  απαλλαγής  από την 
υποχρέωση  θεώρησης . 
4. ΣΥΜΠΕΡΑΣΜΑΤΑ  
Οι πληροφορίες  που περιλαμβάνονται  στην  παρούσα  έκθεση  και αποδεικνύουν  τη σημαντική  
βελτίωση  της οικονομικής  και κοινωνικής  κατάστασης  του Περού  κατά  τα πρόσφατα  έτη, 
εξηγούν  τους λόγους  για τους οποίους  πρέπει  να χορηγείται  στους  περουβιανούς  πολίτες  
δυνατότητα  εισόδου  στον  χώρο  Σένγκεν  χωρίς  υποχρέωση  θεώρησης , όπως  ισχύει  ήδη για 
τους πολίτες  των περισσότερων  χωρών  της Λατινικής  Αμερικής . 
Η παρούσα  έκθεση  έδειξε  ότι έχει αυξηθεί  η εμπιστοσύνη  προς  τους περουβιανούς  αιτούντες  
θεώρηση · η παράτυπη  μετανάστευση  κυμαίνεται  σε πολύ  χαμηλά  επίπεδα · τα περουβιανά  
ταξιδιωτικά  έγγραφα  είναι  αρκετά  ασφαλή · οι απειλές  για την ασφάλεια  έχουν  υποχωρήσει · 
οι περουβιανές  ομάδες  οργανωμένου  εγκλήματος  δεν αξιολογούνται  επί του παρόντος  ως 
σημαντική  απειλή  για την ΕΕ (με εξαίρεση  εκείνες  που εμπλέκονται  στη διακίνηση  
ναρκωτικών )· οι οικονομικές  ευκαιρίες , συμπεριλαμβανομένων  των μεγαλύτερων  εμπορικών  
και τουριστικών  ροών , επεκτείνονται  παράλληλα  με τη σημαντική  ανάπτυξη  της οικονομίας  
του Περού · τα ανθρώπινα  δικαιώματα  και οι θεμελιώδεις  ελευθερίες  είναι  πλέον  πολύ  
καλύτερα  προστατευμένα  και σεβαστά  στο Περού  από ό,τι στο παρελθόν · η αρχή  της 
 
13 
 αμοιβαιότητας  θα διασφαλιστεί  καθώς  το Περού  έχει ήδη απαλλάξει  όλους  τους πολίτες  της 
ΕΕ από την υποχρέωση  θεώρησης · και οι σχέσεις  μεταξύ  της ΕΕ και του Περού  είναι  ισχυρές  
και σταθερές . 
Οι θετικές  αυτές  εξελίξεις  δεν σημαίνουν  ότι η εξάλειψη  της υποχρέωσης  θεώρησης  για τους 
περουβιανούς  πολίτες  δεν ενέχει  καθόλου  κινδύνους . Παρόλο  που η επίπτωση  της 
ελευθέρωσης  των θεωρήσεων  στο σοβαρό  οργανωμένο  έγκλημα  θεωρείται  περιορισμένη  και 
η θέσπιση  καθεστώτος  απαλλαγής  από την υποχρέωση  θεώρησης  στο Περού  δεν ενδέχεται  να 
οδηγήσει  σε σημαντική  αύξηση  των δραστηριοτήτων  των περουβιανών  ομάδων  
οργανωμένου  εγκλήματος  στην  ΕΕ, οι περουβιανές  ομάδες  οργανωμένου  εγκλήματος  
συνεχίζουν  να διακινούν  κοκαΐνη  στην  Ευρώπη  και η απελευθέρωση  των θεωρήσεων  
ενδέχεται  να διευκολύνει  τη δράση  τους. Μολονότι  τα φορτία  κοκαΐνης  διαμετακομίζονται  
λαθραία  στην  ΕΕ διά θαλάσσης  σε εμπορευματοκιβώτια  μέσω  εμπορικών  οδών , η χρήση  
εμπόρων  ναρκωτικών  εξακολουθεί  να αποτελεί  σημαντικό  τρόπο  λειτουργίας . Η αύξηση  των 
ροών  ταξιδιωτών  που προκύπτει  από την εισαγωγή  ενός καθεστώτος  ταξιδιών  χωρίς  
υποχρέωση  θεώρησης  θα επιτρέψει  στις ομάδες  οργανωμένου  εγκλήματος  να επιτείνουν  τη 
χρήση  μεμονωμένων  εμπόρων  ναρκωτικών . Υπάρχει  επίσης  κίνδυνος  αύξησης  των θυμάτων  
εμπορίας  ανθρώπων  και του αριθμού  Περουβιανών  που εισέρχονται  νόμιμα  στην  ΕΕ+ αλλά  
σκοπεύουν  να υπερβούν  την επιτρεπόμενη  διάρκεια  διαμονής  καθιστάμενοι  ως εκ τούτου  
παράτυποι  μετανάστες .. 
 Οι κίνδυνοι  αυτοί  
θεωρούνται , ωστόσο , διαχειρίσιμοι . Οι περισσότεροι  από αυτούς  θα 
μπορούσαν  να ελαχιστοποιηθούν  μέσω  ενισχυμένης  συνεργασίας  όσον  αφορά  την επιστροφή  
παράτυπων  μεταναστών , όπως  αναφέρθηκε  ανωτέρω , καθώς  και μέσω  της διασφάλισης  της 
ορθής  εφαρμογής  των συνοριακών  ελέγχων , με ενίσχυση  των πόρων , εφόσον  είναι  
απαραίτητο , στους  αερολιμένες  από τους οποίους  το μεγαλύτερο  μέρος  των περουβιανών  
πολιτών  φθάνουν  στα εξωτερικά  σύνορα  του χώρου  Σένγκεν , δεδομένου  ότι με την αύξηση  
των αφίξεων  από το Περού  σε περίπτωση  που υλοποιηθεί  το καθεστώς  απαλλαγής  από την 
υποχρέωση  θεώρησης , ο έλεγχος  των ταξιδιωτών  θα μετατοπιστεί  από τα προξενεία  στις 
αρχές  συνοριακών  ελέγχων . 
 Σε κάθε  περίπτωση , η συμφωνία  απαλλαγής  από την 
υποχρέωση  θεώρησης  που πρόκειται  να 
τεθεί  υπό διαπραγμάτευση  με το Περού  θα περιλαμβάνει  τις απαραίτητες  δικλείδες  
ασφαλείας  για την αναστολή  ή καταγγελία  της συμφωνίας  σε περίπτωση  που κάτι τέτοιο  είναι  
απαραίτητο  προκειμένου  η Ένωση  να αποφύγει  κινδύνους  που σχετίζονται  με την ασφάλεια  ή 
τη μετανάστευση . Προκειμένου  να είναι  δυνατή  η παρακολούθηση  τυχόν  αρνητικών  
εξελίξεων , η Επιτροπή  θα θεσπίσει  έναν μηχανισμό  εκ των υστέρων  παρακολούθησης  της 
ελευθέρωσης  των θεωρήσεων , ο οποίος  θα εστιάζει  σε πιθανές  απειλές  για τη μετανάστευση  
και την ασφάλεια , καθώς  και στα αίτια  που τις προκαλούν .  
 Ως συνέπεια  της θετικής  αξιολόγησης  του Περού  που περιλαμβάνεται  στην  παρούσα  έκθεση  
και 
ενώ θα πρέπει  να δοθεί  ιδιαίτερη  έμφαση  στην  ανάγκη  δέσμευσης  του Περού  να 
συμμετάσχει  σε ενισχυμένη  συνεργασία  σε θέματα  επιστροφής  και στους  τρόπους  επίτευξής  
της, η Επιτροπή  σκοπεύει  να παρουσιάσει  σύντομα  στο Συμβούλιο , μετά  την εξέταση  της 
παρούσας  έκθεσης  από τις κατάλληλες  επιτροπές  και ομάδες  του Ευρωπαϊκού  Κοινοβουλίου  
και του Συμβουλίου , σύσταση  για απόφαση  εξουσιοδότησης  της Επιτροπής  να κινήσει  
διαπραγματεύσεις  για τη σύναψη  συμφωνίας  απαλλαγής  από την υποχρέωση  θεώρησης  
βραχείας  διαμονής  μεταξύ  της ΕΕ και του Περού . 
 
14